**Akademikerforbundet Region Agder - Handlingsplan 2020:**

**Medlemsverving:**

* Akademikerforbundet Region Agder skal arbeide for å øke medlemstallet, og bidra til at eksisterende medlemmer ikke avslutter sitt medlemskap.
* Det satses ikke på større vervekampanjer, men evt. sentralt initierte kampanjer vil vi støtte opp om. Vi ser også på lokallagsbesøk som en mulige måter å øke medlemstallet på.
* Regionstyret vil arbeide for å:
	+ være til stede på karrieredagen på UiA.
	+ verve flere studentmedlemmer f. eks. ved å lage treffpunkter for studenter ved UiA.
	+ få til egne aktiviteter i forbindelse med Arendals uka.
	+ få medlemmene til aktivt å verve nye medlemmer, særlig på egen arbeidsplass.
	+ få flere tillitsvalgte med for å delta med verv i Akademikerforbundets organer
* Regionstyrets medlemmer vil aktivt delta i ulike lokallagsmøter e.l. for å styrke viktig fagforeningskompetanse som forhandlinger, tariff forståelse, konflikthåndtering etc.
* Regionstyret kan bidra med eller medvirke til at attraktive kurs, sosiale tiltak og god kontakt med medlemmene skjer.

**Omorganiseringer:**

* Akademikerforbundet Region Agder vil alltid forsøke å ivareta og jobbe aktivt for de av våre medlemmer som blir berørt av omorganiseringer, virksomhetsoverdragelser og store organisasjonsmessige endringer.
* Det er viktig at Akademikerforbundet Region Agder oppfattes av medlemmene som en fagorganisasjon som også kan bidra og hjelpe medlemmer i vanskelige arbeidsrettslige spørsmål og arbeidskonflikter.
* Styret vil arbeide for å høyne kompetansen på disse områdene blant styrets medlemmer, tillitsvalgte og blant medlemmer som blir berørt.
* I vanskelige saker vil ekspertise fra sekretariatet bli benyttet.

**Lokale lønnsforhandlinger:**

* Akademikerforbundet oppnår normalt veldig gode resultater i lokale lønnsoppgjør. Dette arbeidet prioriteres høyt hele året gjennom. Et mål er at vi oppnår forholdsvis like gode oppgjør som i tidligere år.
* Regionstyret vil arbeide for at styremedlemmer og lokale forhandlere kurses i forhandlingsteknikk, og vil støtte tillitsvalgte som påtar seg forhandlerrolle eller bisitterrolle.
* Alle medlemmer skal ha mulighet for individuell forhandlingsbistand enten av tillitsvalgt, representant fra Regionstyret eller fra Akademikerforbundet sentralt.
* Regionstyret vil i størst mulig grad tilstrebe at forhandlinger kan gjennomføres med egne folk i regionen (også lokalt).
* I steder der arbeidsgiver ikke tillater at regionen kan forhandle, søkes forhandlingsbistand og/eller samarbeid fra en Unio tillitsvalgt lokalt.

**Medlemsaktivitet:**

* Regionstyret går inn for å arrangere medlemsarrangement hvert år, hvor det fortrinnsvis legger disse opp slik at det kvalifiserer for OU-tilskudd. Styret vil fortløpende invitere til aktuelle kurs og samlinger.
* Regionstyret oppfordrer også til at det blir arrangert OU kurs både regionalt og lokalt i de ulike sektorer/områder eller bedrifter.
* Regionstyret vil også arbeide for at lokallag kan styrkes bl. a. ved å besøke disse, holde korte kurs eller bistå på annen måte.
* Dersom økonomien tillater det vil også ordinære medlemsarrangementer av mer sosial karakter kunne bli arrangert.

**Organisering:**

* Regionstyret vil arbeide for at det velges (hoved)tillitsvalgte i flest mulig lokallag, det vil si på arbeidssteder hvor det er mer minst to medlemmer. Subsidiært arbeides det for å få kontaktpersoner på steder der det ikke kan/vil få til tillitsvalgt (eks. bare ledere der).
* Regionstyret vil arbeide for stabilitet i styret samtidig som også nye styremedlemmer og varamedlemmer kan bli valgt og bli ivaretatt på en god måte.
* Regionstyret ønsker en bred sammensetning mht. tariffområder, geografi, kjønn, alder og komptanse.